CELEX: 62015TN0112
Language: et
Date: 2015-03-02 00:00:00
Title: Kohtuasi T-112/15: 2. märtsil 2015 esitatud hagi – Kreeka Vabariik versus komisjon

26.5.2015   
            
            
               ET
            
            
               Euroopa Liidu Teataja
            
            
               C 171/27
            
         2. märtsil 2015 esitatud hagi – Kreeka Vabariik versus komisjon
   (Kohtuasi T-112/15)
   (2015/C 171/32)
   Kohtumenetluse keel: kreeka
   
      Pooled
   
   
      Hageja: Kreeka Vabariik (esindajad: I.-K. Chalkias, G. Kanellopoulos, E. Leftheriotou ja A.-E. Vasilopoulou)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 19. detsembri 2014. aasta rakendusotsus, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C(2014) 10135 all) (ELT 2012 L 369, lk 71), kuna see keelab Euroopa Liidul rahastada kulusid, mida kanti seoses pindalatoetustega taotlusaastal 2008 ja mis on järgmised: (a) 10 % kogukulust, mis tehti seoses karjamaatoetustega (b) 5 % kogukulust, mis tehti seoses täiendava tootmismahutoetusega ja (c) 5 % kogukulust, mis tehti maapiirkondade arengu vallas.
            
         
      Väited ja peamised argumendid
   
   Hagi põhjenduseks esitab hageja järgnevad väited.
   
               1.
            
            
               10 % korrektsiooni kohta seoses karjamaadega:
               
                           —
                        
                        
                           esimene väide, millega toetatakse tühistamisnõuet, puudutab komisjoni 21. aprilli 2004 määruse (EÜ) nr 796/2004 (1) artikli 2 väära tõlgendamist ja väära kohaldamist seoses karjamaa määratluse, piisava põhjenduse puudumise ja proportsionaalsuse põhimõtte rikkumisega.
                        
                     
         
               2.
            
            
               5 % korrektsiooni kohta seoses täiendava tootmismahutoetusega ja maapiirkondade arengu meetmega:
               
                           —
                        
                        
                           teises väites, millega toetatakse tühistamisnõuet, leitakse, et 5 %-list finantskorrektsiooni kohaldati täiendavale tootmismahutoetusele faktilistes asjaoludes tehtud vea tõttu, samuti ei esitatud piisavat põhjendust ja rikuti proportsionaalsuse põhimõtet.
                        
                     
                           —
                        
                        
                           kolmandas väites, millega toetatakse tühistamisnõuet, leiab hageja, et puudub alus 5 % finantskorrektsiooni kohaldamiseks seoses Pillar 2 maksetega ja igal juhul põhineb komisjoni asjakohane hinnang faktilistes asjaoludes tehtud veal ning see on ilmselgelt ebaproportsionaalne riskide osas, mille ta tuvastas seoses Pillar 2 meetmetega. Täpsemalt väidab hageja seoses Maaelu arengu programmi meetmega 214, et kohaldatud korrektsioon on osaliselt teine korrektsioon, mida kohaldati samal põhjusel, mistõttu on see õigusvastane ning tuleb tühistada.
                        
                     
         
      (1)  Komisjoni 21. aprilli 2004. aasta määrus (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (ELT 2004 L 141, lk 18; ELT eriväljaanne 03/44, lk 243).